માનો કે ન માનો, મોબાઇલ-ટીવીનો ફુલ હાઈ ડેફિનિશન ડિસ્પ્લે હવે જૂની ટેક્નૉલૉજી ગણાય છે. આ વર્ષે દબદબો રહેવાનો છે એના કરતાં ચારગણી વધુ ક્લૅરિટી ધરાવતા 4K એટલે કે અલ્ટ્રા હાઈ ડેફિનિશન ડિસ્પ્લેનો. અત્યારે આવી ક્લૅરિટી ધરાવતાં ટેલિવિઝન લાખો રૂપિયાની કિંમતે વેચાય છે અને એની કિંમત ઑર નીચી આવશે. સોની કંપનીએ પોતાનો એક્સપિરિયા ક્ષ્૫ પ્રીમિયમ લૉન્ચ કરીને મોબાઇલમાં અલ્ટ્રા હાઈ ડેફિનિશન ડિસ્પ્લે આપવાની શરૂઆત કરી દીધી છે. 4K ક્લૅરિટીવાળા વિડિયો શૂટ કરી શકે એવા શક્તિશાળી કૅમેરા ધરાવતા ફોનની સંખ્યા પણ વધશે. અત્યંત ક્લિયર પિક્ચર તથા વાઇડ કલર રેન્જ આપતું ક્વૉન્ટમ ડૉટ ડિસ્પ્લે પણ આ વર્ષે ટેલિવિઝન તથા કમ્પ્યુટરની માર્કેટમાં ગાજવીજ સાથે એન્ટ્રી મારશે.